TKS วิ่ง 4 วันราคาพุ่ง 19% เก็งงบปี 64 โตแกร่ง รับส่วนแบ่งกำไร SYNEX
TKS วิ่ง 4 วันราคาพุ่ง 19% ราคาแตะ 16.90 บ. เก็งงบปี 64 โตแกร่ง รับส่วนแบ่งกำไร SYNEX เพิ่ม เพราะเป็น High Season โบรกฯ แนะซื้อ ปรับเป้าใหม่ 22 บ. จากเดิม 20 บ.
TKS วิ่ง 4 วันราคาพุ่ง 19% ราคาแตะ 16.90 บ. เก็งงบปี 64 โตแกร่ง รับส่วนแบ่งกำไร SYNEX เพิ่ม เพราะเป็น High Season โบรกฯ ปรับเป้าใหม่ 22 บ.
3 ก.พ. 2565

ผู้สื่อข่าวรายงานว่า ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS ล่าสุด ณ เวลา 15.04 น. อยู่ที่ 16.90 บาท บวก 0.80 บาท หรือ 4.97% สูงสุดที่ 17 บาท ต่ำสุดที่ 15.80 บาท ด้วยมูลค่าซื้อขาย 264.67 ล้านบาท

ทั้งนี้ ราคาหุ้น TKS ปรับตัวขึ้น 4 วันติด นับตั้งแต่ราคาหุ้นอยู่ที่ระดับ 14.20 บาท เมื่อวันที่ 28 ม.ค.2565 โดยคิดเป็นการเพิ่มขึ้น 19.01% โดย บล.จีเอ็มโอ-แซด คอม ระบุในบทวิเคราะห์ (2 ก.พ.2565) ว่า คาด TKS ไตรมาส 4/2564 เติบโตอย่างโดดเด่นตาม SYNEX เพราะเป็น High Season
ส่วนบล.ฟินันเซีย ไซรัส จำกัด (มหาชน) ระบุในบทวิเคราะห์ (2 ก.พ. 2565) ทางฝ่ายวิจัยได้ปรับกำไร TKS ปี 2564 ขึ้น 6.70% และปี 2565 ขึ้น 6% จากส่วนแบ่งกำไร SYNEX ที่เพิ่มขึ้น และปรับเพิ่มมูลค่าพื้นฐาน TKS เป็น 22 บาท จากเดิม 20 บาท มองเป็นหุ้นธีม Deep Value Play และยังมี Discount จาก NAV ของ SYNEX อยู่ 30% คงคำแนะนำ ”ซื้อ”